**OPĆA BOLNICA KARLOVAC**

**R a v n a t e l j**

Broj:

K a r l o v a c,

Na temelju članka 85. Zakona o zdravstvenoj zaštiti (NN br. 100/18, 125/19**),** članka 21. Satuta Opće bolnice Karlovac, članka 8. Pravilnika o specijalističkom usavršavanju doktora medicine (NN br. 100/11, 133/11, 54/12, 49/13, 139/14, 116/15, 62/16, 69/16, 6/17), odredbi Pravilnika o mjerilima za prijam specijalizanata (NN br. 83/15) i Plana specijalizacija i užih specijalizacija za 2020. godinu, odobrenog od Ministarstva zdravstva RH, klasa: 131-01/20-01/249 urbroj: 534-04-2-2/6-20-02 od 13. listopada 2020. godine, ravnatelj Opće bolnice Karlovac raspisuje

**N A T J E Č A J**

**za primitak u radni odnos na neodređeno vrijeme**

**i upućivanje na specijalizacije**

I Raspisuje se natječaj za primitak u radni odnos na neodređeno vrijeme i upućivanje na specijalizaciju iz:

1. anesteziologije, reanimatologije i intenzivne medicine – 1 (jedan) izvršitelj/ica
2. fizikalne medicine i rehabilitacije – 1 (jedan) izvršitelj/ica
3. infektologije – 1 (jedan) izvršitelj/ica
4. kliničke radiologije – 1 (jedan) izvršitelj/ica
5. neurologije – 1 (jedan) izvršitelj/ica
6. oftalmologije i optometrije – 1 (jedan) izvršitelj/ica
7. opće kirurgije – 1 (jedan) izvršitelj/ica
8. patologije i citologije – 1 (jedan) izvršitelj/ica
9. pedijatrije - za upućivanje na užu specijalizaciju iz neonatologije – 1 (jedan) izvršitelj/ica
10. psihijatrije – 1 (jedan) izvršitelj/ica
11. vaskularne kirurgije – 1 (jedan) izvršitelj/ica

II Opći uvjeti koje pristupnici za odobravanje specijalizacije moraju ispunjavati su:

- zdravstveni radnik sa završenim integriranim preddiplomskim i diplomskim studijem zdravstvenog usmjerenja - akademskog naziva doktor medicine

- odobrenje za samostalan rad

III Uz prijavu na natječaj i životopis pristupnici su obvezni priložiti preslike slijedećih dokumenata:

- dokaz o državljanstvu,

- preslik diplome,

- preslik uvjerenja o položenom stručnom ispitu, za dr.med. koji su studij medicine upisali prije 01.07.2013.g.

- preslik odobrenja za samostalan rad,

- potvrdu o nekažnjavanju ne stariju od 30 dana,

- preslik prijepisa položenih ispita na studiju,

- preslik potvrde o općem prosjeku ocjena tijekom studija te trajanju studija,

- preslik nagrada za vrijeme studija,

- preslik potvrde o statusu poslijediplomskog doktorskog studija,

- popis objavljenih radova i preslik radova,

- preslik ugovora o radu ako je pristupnik radio u primarnoj zdravstvenoj zaštiti/bolničkoj zdravstvenoj

 ustanovi,

- potvrdu o radnom stažu (elektronički zapis HZMO-a o radnom stažu) iz koje se vidi početak i kraj radnog

 staža, izdanu u roku otvorenog natječaja,

- rodni list.

Za posebne navode u zamolbi, kandidati su dužni priložiti dokaze.

Kandidati koji ostvaruju pravo prednosti prilikom zapošljavanja prema posebnom zakonu, dužni su u prijavi na natječaj pozvati se na to pravo i priložiti svu potrebnu dokumentaciju propisanu zakonom, kojom to potvrđuju, te takvi kandidati imaju prednost u odnosu na druge kandidate, pod jednakim uvjetima.

Sukladno Zakonu o hrvatskim braniteljima iz Domovinskog rata i članovima njihovih obitelji (NN 121/17, dalje: Zakon) pozivaju se osobe iz članka 102. st. 1.-3. Zakona, da dostave dokaze iz članka 103. st. 1. Zakona, u svrhu ostvarivanja prednosti prilikom zapošljavanja.

Popis dokaza potrebnih za ostvarivanje prava prednosti pri zapošljavanju nalaze se na internetskoj stranici Ministarstva branitelja RH: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

U slučaju nejednakosti dokaza na navedenoj internetskoj stranici i dokaza koje određuje Zakon, vrijede dokazi iz Zakona.

Kandidati koji se pozivaju na pravo prednosti pri zapošljavanju sukladno Zakonu o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9. istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Pristupnici moraju predati onoliko prijava i kompleta dokumentacije za koliko se grana specijalizacije natječu.

IV Bodovanje i razgovor obavlja se samo za one pristupnike koji su podnijeli potpunu dokumentaciju.

Povjerenstvo za izbor specijalizanata može zatražiti provedbu psihološkog testiranja, a za kirurške grane i testiranje manualne spretnosti.

O terminima testiranja i razgovora s Povjerenstvom svaki se pristupnik izvješćuje elektroničkom poštom ili pisano.

Kandidati su obavezni u prijavi navesti adresu svoje elektroničke pošte, pratiti svoju elektroničku poštu, potvrditi primitak i odgovoriti na sve primljene e-poruke.

Prilikom odaziva na razgovor pristupnici su obvezni predočiti izvornike svih dokumenata čije su preslike dostavili uz prijavu.

Nepotpune i nepravodobne prijave neće se razmatrati niti će podnositelji nepotpunih prijava biti pozivani na dopunu prijave.

Odabir kandidata obavlja se sukladno kriterijima utvrđenim Pravilnikom o mjerilima za prijam specijalizanata (NN br. 83/15). Odluka o izboru specijalizanata bit će javno objavljena na oglasnoj ploči i na mrežnoj stranici Opće bolnice Karlovac najkasnije u roku od 20 dana od dana obavljenog razgovora s povjerenstvom.

Podnošenjem prijave na natječaj, kandidati daju privolu za obradu osobnih podataka u svrhu zapošljavanja, sukladno propisima koji uređuju zaštitu osobnih podataka.

Bolnica pridržava pravo poništenja natječaja odnosno pravo ne odabrati niti jednog kandidata, bez obveze obrazlaganja svoje odluke i bez ikakve odgovornosti prema kandidatima.

V Natječaj se objavljuje u Narodnim novinama, Večernjem listu, internetskoj stranici Ministarstva zdravstva, internetskoj stranici i oglasnoj ploči Opće bolnice Karlovac i Hrvatskog zavoda za zapošljavanje.

Natječaj je otvoren od 30.12.2020. do 14.01.2021. godine.

Na natječaj se mogu javiti osobe obaju spolova.

VI Zamolbe s potrebnom dokumentacijom dostaviti na adresu: Opća bolnica Karlovac, Dr.A.Štampara 3,

47 000 Karlovac, s naznakom “ natječaj za specijalizaciju iz ................”

 -------------------------------